REPUBLIKA HRVATSKA

ŽUPANIJA SISAČKO-MOSLAVAČKA

GRAD KUTINA

OSNOVNA ŠKOLA BANOVA JARUGA

Stjepana Radića 118

44321 BANOVA JARUGA

KLASA: 012-03/19-01/1

URBROJ: 2176-33-05-19-3

**IZMJENE I DOPUNE STATUTA**

**OSNOVNE ŠKOLE BANOVA JARUGA**

**Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08), članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14,7/17 i 68/18), članka 45. Zakona o izmjeni i dopuni Zakona o odgoju i obrazovanju u osnovnoj i srednjoj školi (NN 68/18) te članka 38. Statuta škole Školski odbor Osnovne škole Banova Jaruga uz prethodnu suglasnost Grada Kutine Klasa:012-03/19-01/2, Urbroj: 2176/03-04/01-19-6 od 28.3.2019., na sjednici održanoj dana 15.4.2019.donosi:**

***IZMJENE I DOPUNE***

***STATUTA OSNOVNE ŠKOLE BANOVA JARUGA***

**Članak 1.**

**U Članku 2. mijenja se stavak 1. koji glasi:**

***„*** *Škola je osnovnoškolska odgojno obrazovna javna ustanova****““.***

**Članak 2.**

**U Članku 11. stavku 3. iza riječi „prijedlogu“ dodaje se „ravnatelja“ i riječ „30.rujna“ zamjenjuje se riječi „7.listopada“.**

**U Članku 11. stavku 4., riječ „30. rujna“ zamjenjuje se riječi „ 7. listopada“.**

**U Članku 11. stavku 7., riječ „5. listopada“ zamjenjuje se riječi „ 15. listopada“.**

**U Članku 11. iza stavka 7. dodaju se stavci 8. i 9. koji glase:**

*(8) „Školskim kurikulumom se utvrđuje:*

* *strategija razvoja Škole*
* *aktivnost, program i/ili projekt*
* *ciljevi aktivnosti, programa i/ili projekta*
* *namjena aktivnosti, programa i/ili projekta*
* *nositelji aktivnosti, programa i/ili projekta i njihova odgovornost*
* *način realizacije aktivnosti, programa i/ili projekta*
* *vremenik aktivnosti, programa i/ili projekta*
* *okvirni troškovnik aktivnosti, programa i/ili projekta*
* *način njegova praćenja.“*

*(9) „Za sudjelovanje učenika u izbornim i fakultativnim predmetima, aktivnostima, modulima, programima i projektima koji nisu obvezni potrebno je informirati roditelja i pribaviti njihovu pisanu suglasnost.“*

**Članak 3.**

**U Članku 12. stavku 4., riječ „30. rujna“ zamjenjuje se riječi „ 7. listopada“.**

**U Članku 12. stavku 5., riječ „5. listopada“ zamjenjuje se riječi „ 15. listopada“.**

**U članku 14. stavku 1. iza riječi „nastavnog plana i programa“ briše se zarez i dodaje:**

*„i drugih kurikularnih dokumenata“*

**Članak 4.**

**U Članku 15. na kraju drugog stavka dodati:**

*„Uz prethodno mišljenje osnivača.“*

**Članak 5.**

**Članak 16. mijenja se i glasi:**

„*Prema financijskim sredstvima osiguranim od strane osnivača i kadrovskim mogućnostima, Škola ustrojava cjelodnevni ili produženi boravak učenika uz odobrenje nadležnog Ministarstva.“*

**Članak 6.**

**U Članku 17. dodaje se stavak 4. koji glasi:**

**„***Škola može osnovati zadrugu kao oblik izvannastavne aktivnosti i stavljati u promet proizvode koji su rezultat rada učenika.*

*Sredstva ostvarena na takav način moraju se posebno evidentirati i mogu se uporabiti isključivo za rad učeničke zadruge i unapređivanje odgojno obrazovnog rada Škole. „*

**Članak 7.**

**U Članku 24. stavku 3. točki 4. briše se riječ „samostalno“.**

**Članak 8.**

**U Članku 38. stavku 2. mijenja se točka 3. koja glasi:**

*„na prijedlog ravnatelja Škole uz mišljenje Vijeća roditelja godišnji plan*

*i program rada Škole i nadzire njegovo izvršenje“*

**U Članku 38. stavku 2. mijenja se točka 4. koja glasi:**

*„školski kurikulum na prijedlog ravnatelja i Učiteljskog vijeća uz mišljenje Vijeća roditelja“*

**U Članku 38. stavku 2. mijenja se točka 6. koja glasi:**

*„na prijedlog ravnatelja financijski plan, polugodišnji i godišnji obračun škole “*

**U Članku 38. stavku 4. mijenja se točka 4. koja glasi:**

*„o upućivanju radnika na liječnički pregled kod ovlaštenog izabranog*

*doktora specijaliste medicine rada radi ovlaštenog utvrđivanja prosudbe*

*radne sposobnosti, ako utvrdi da je obrazloženi prijedlog ravnatelja za*

*upućivanje radnika na liječnički pregled opravdan.“*

**Članak 9.**

**Na kraju Članka 85. dodaje se:**

*„Ravnatelja imenuje Školski odbor uz prethodnu suglasnost ministra znanosti i obrazovanja .*

*Smatra se da je ministar dao suglasnost za imenovanje ravnatelja ako ne uskrati suglasnost u roku od 15 dana od dana dostave zahtjeva za suglasnošću.*

*Ako je ministar uskratio suglasnost za imenovanje ravnatelja, postupak izbora ravnatelja ponavlja se.“*

**Članka 10.**

**U Članku 86. mijenja se stavak 2. i glasi:**

*„Natječaj se objavljuje u Narodnim novinama i mrežnim stranicama škole.“*

**U Članku 86. stavak 5. mijenja se i glasi:**

*„U natječaju se objavljuju nužni uvjeti koje ravnatelj mora ispunjavati, dodatne kompetencije (poznavanje stranog jezika, osnovne digitalne vještine i iskustvo rada na projektima) , vrijeme na koje se ravnatelj imenuje, rok za podnošenje prijava na natječaj koji ne može biti kraći od osam dana od dana objave natječaja, naznaku „Za natječaj za imenovanje ravnatelja-ne otvarati“, dokazi o ispunjenosti uvjeta koje kandidat uz prijavu treba dostaviti u izvorniku ili ovjerenoj preslici, uputu za kandidate koji se pozivaju na pravo prednosti prema posebnim propisima te rok u kojem se kandidati izvješćuju o izboru, a koji ne može biti dulji od 45 dana od isteka roka za podnošenje prijava.“*

**U članku 86. dodaje se stavak (6) koji glasi:**

*„Uz prijavu na natječaj i potrebnu dokumentaciju prema natječaju kandidat za ravnatelja dužan je dostaviti i program rada za mandatno razdoblje. Kandidat za ravnatelja škole u programu rada za mandatno razdoblje navodi okvirno isplanirane aktivnosti s objašnjenjem ciljeva koji se namjeravaju postići njihovim provođenjem i okvirno vremensko razdoblje u kojima se iste namjeravaju provesti.“*

**Članak 11.**

**Članak 87. mijenja se i glasi:**

*„Nužni uvjeti za ravnatelja su:*

*1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:*

*a) sveučilišni diplomski studij ili*

*b) integrirani preddiplomski i diplomski sveučilišni studij ili*

*c) specijalistički diplomski stručni studij,*

*2)* *položen stručni ispit za učitelja, nastavnika ili stručnog    
suradnika, osim u slučaju iz članka 157. stavaka  1. i 2. Zakona,*

*3) uvjeti propisani člankom 106.Zakona o odgoju i obrazovanju u osnovnoj i srednjoj školi,*

*4) najmanje 8 godina radnog staža u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.*

*Osim osoba koje su završile neki od studija navedenih u stavku 1. podstavku 1. točkama a, b, i c ovoga članka**ravnatelj škole može biti i osoba koja je završila stručni četverogodišnji studij za učitelje kojim se stječe 240 ECTS bodova.*

*Iznimno ravnatelj može biti i osoba koje ne ispunjava uvjete iz stavka 1. podstavka 1. ili stavka 2. ovoga članka ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu* *(*„*Narodne novine“ broj 59/90, 26/93, 27/93, 29/94, 7/96, 59/01, 114/01 i 76/05).*

*Dodatne kompetencije koje se vrednuju u postupku imenovanja ravnatelja Škole su poznavanje stranog jezika, osnovne digitalne vještine i iskustvo rada na projektima, a kandidati za ravnatelja ne moraju imati dodatne kompetencije. „*

**Članak 12.**

**Članak 88. mijenja se i glasi:**

*„Pri zaprimanju ponuda kandidata za ravnatelja škole ponude je potrebno urudžbirati neotvorene, a predsjednik Školskog odbora otvara ih na sjednici Školskog odbora.*

*Ponude se otvaraju i razmatraju abecednim redom te je za svaku otvorenu ponudu potrebno utvrditi je li:*

* + *Dostavljena u propisanom roku*
  + *Dostavljena dokumentacija koja je navedena u natječaju*
  + *Kandidat ispunjava nužne uvjete za ravnatelja*
  + *Kandidat dostavio dokaz o dodatnim kompetencijama*

*Dodatne kompetencije za ravnatelja dokazuju se na sljedeći način:*

*1. Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju .*

*2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.*

*3. Iskustvo rada na projektima dokazuje se potvrdom, uvjerenjem, izjavom o partnerstvu, ugovorom o radu na projektu.*

*Svi dokazi iz stavka 1. točaka 1., 2. i 3. ovog članka dostavljaju se u izvorniku ili ovjerenoj preslici.*

*Dodatne kompetencije u skladu s dostavljenim dokazima kandidata koji su se prijavili na natječaj , Školski odbor vrednuje na sljedeći način:*

*-poznavanje stranog jezika – od 0 bodova (nema dokaza) do 1 bod (priložen dokaz)*

*- osnovne digitalne vještine – od 0 bodova (nema dokaza) do 1 bod (priložen dokaz)*

*- iskustvo rada na projektima - od 0 bodova (nema dokaza) do 1 bod (priložen dokaz)*

**Članak 13.**

**Iza članka 88. dodaju se članci 88.a, 88.b, 88.c, 88.d, 88.e, 88.f koji glase:**

**„Članak 88.a**

*„Nakon završenog postupka vrednovanja dodatnih kompetencija sastavlja se lista kandidata rangiranjem po bodovima.*

*Nakon utvrđivanja ukupnog rezultata ostvarenog na vrednovanju dodatnih kompetencija Školski odbor utvrđuje listu dva najbolje rangirana kandidata i dostavlja je Učiteljskom vijeću, Vijeću roditelja i Skupu radnika, osim ako se na natječaj javio samo jedan kandidat odnosno ako samo jedan kandidat ispunjava uvjete natječaja.„*

**Članak 88.b**

*„Ako nakon vrednovanja dodatnih kompetencija dva ili više kandidata imaju jednak najveći broj bodova Učiteljskom vijeću, Vijeću roditelja i Skupu radnika dostavlja se lista u kojoj su navedeni svi kandidati koji ostvaruju jednak najveći broj bodova.  
Iznimno od stavka 1. ovoga članka, kada je jedan ili više kandidata koji su ostvarili najveći jednak broj bodova osoba koja ostvaruje prednost pri zapošljavanju prema posebnom propisu, u daljnju proceduru upućuje se lista u kojoj se navodi samo osoba odnosno osobe koje ostvaruju prednost pri zapošljavanju prema posebnom propisu.*

*Ako nakon vrednovanja dodatnih kompetencija jedan kandidat ima najveći broj bodova, a dva ili više kandidata imaju jednak drugorangirani broj bodova na listi u daljnju proceduru upućuje se lista na kojoj su navedeni svi kandidati.*

*Iznimno od stavka 3. ovog članka , kada je jedan ili više kandidata koji su ostvarili jednak drugorangirani broj bodova osoba koja ostvaruje prednost pri zapošljavanju prema posebnom propisu, u daljnju proceduru upućuje se lista u kojoj se uz osobu koja ima najveći broj bodova navodi samo osoba odnosno osobe koje ostvaruju prednost pri zapošljavanju prema posebnom propisu.“*

**Članak 88.c**

*„U roku od osam dana od sjednice Školskog odbora na kojoj su utvrđeni kandidati i provedeno vrednovanje i rangiranje kandidata te sastavljena lista kandidata, sazivaju se sjednice Učiteljskog vijeća, Vijeća roditelja i skup radnika.*

*Sjednice iz stavka 1. ovog članka sazivaju se u skladu s općim aktima Škole i odredbama ovog statuta.*

*Sjednicu Učiteljskog vijeća vodi član Školskog odbora iz reda Učiteljskog vijeća kojeg Učiteljsko vijeće izabere za predsjedavatelja sjednice, sjednicu Vijeća roditelja vodi predsjednik Vijeća roditelja, a skup radnika član Školskog odbora izabran od skupa radnika.*

*U slučaju nemogućnosti da osobe iz stavka 3. ovog članka vode sjednicu, Učiteljsko vijeće, Vijeće roditelja, skup radnika biraju predsjedavatelja sjednice.*

*Na sjednici Učiteljskog vijeća, Vijeća roditelja i na Skupu radnika kandidati predstavljaju program rada za mandatno razdoblje. Predstavljanje programa rada svakog kandidata može trajati najduže 15 minuta.*

*Kandidat predstavlja program rada za mandatno razdoblje na sjednicama Učiteljskog vijeća, Vijeća roditelja, Skupa radnika i Školskog odbora bez nazočnosti drugih kandidata.*

*Poziv sa točno naznačenim vremenom i mjestom održavanja sjednica Učiteljskog vijeća, Vijeća roditelja, Skupa radnika i Školskog odbora kandidatima za ravnatelja škole dostavlja se na adresu stanovanja naznačenu u prijavi za natječaj.  
Nakon završenog predstavljanja programa rada Učiteljsko vijeće,Vijeće roditelja i skup radnika tajno glasuju o kandidatima za ravnatelja****,*** *a nakon završenog glasovanja donosi se pisani zaključak koji se dostavlja Školskom odboru.*

*Zaključci tijela iz stavka 8. ovog članka obvezuju članove Školskog odbora koje ih je imenovalo, odnosno izabralo u Školski odbor da su obvezni zastupati i iznositi stajališta tijela koje ih je imenovalo, odnosno izabralo u Školski odbor. „*

**Članak 88.d**

*„Glasovanje je pravovaljano ako mu je pristupila najmanje natpolovična većina članova Učiteljskog vijeća, Vijeća roditelja te skupa radnika.*

*Na sjednici Učiteljskog vijeća, Vijeća roditelja i skupu radnika bira se izborno povjerenstvo koje će voditi postupak glasovanja i zapisnik o izborima.*

*Izborno povjerenstvo ima predsjednika i dva člana.*

*Članom izbornog povjerenstva ne može biti osoba koja je kandidat za ravnatelja Škole.*

*Izborno povjerenstvo na temelju utvrđene izborne liste kandidata za ravnatelja koju je utvrdio Školski odbor, izrađuje i ovjerava pečatom škole glasačke listiće, a broj glasačkih listića mora biti jednak broju članova nazočnih na sjednici na kojoj se provodi glasovanje.*

*Svaki član nazočan na sjednici Učiteljskog vijeća, Vijeća roditelja i skupu radnika glasuje na način da na glasačkom listiću zaokruži redni broj ispred prezimena i imena kandidata za kojeg glasuje.*

*Svaki drukčiji način glasovanja smatra se nevažećim glasačkim listićem.*

*Ako se glasuje o samo jednom kandidatu na glasački listić navodi se „za“ i „ protiv“.*

*Nakon obavljenog glasovanja izborno povjerenstvo prebrojava glasove s važećih glasačkih listića i sastavlja listu kandidata za ravnatelja Škole prema broju dobivenih glasova.*

*U slučaju da dva ili više kandidata za ravnatelja Škole dobiju isti najveći broj glasova, glasovanje se ponavlja između tih kandidata dok ne bude izabran jedan kandidat s najvećim brojem glasova, osim u slučaju ako jedan kandidat s istim najvećim brojem glasova ostvaruje pravo prednosti po posebnom propisu. U tom slučaju glasovanje se ne ponavlja nego je izabran kandidat koji po posebnom propisu ostvaruje pravo prednosti.*

*U slučaju da dva ili više kandidata za ravnatelja Škole dobiju isti najveći broj glasova, a dva ili više kandidata ostvaruju pravo prednosti pri zapošljavanju prema posebnom propisu glasovanje se ponavlja samo za kandidate koji ostvaruju pravo prednosti prema posebnom propisu.*

*Kada se glasuje o samo jednom kandidatu on mora dobiti natpolovičnu većinu glasova nazočnih na sjednici Učiteljskog vijeća, Vijeća roditelja i Skupu radnika.*

*Glasovanje se može ponoviti i u slučaju ako Učiteljsko vijeće, Vijeće roditelja ili skup radnika raspolažu dokazima da je tijekom izbora bilo propusta koji su utjecali na rezultate glasovanja.*

*Na temelju utvrđenih rezultata glasovanja donose se zaključci iz članka 88.c stavcima 8. i 9. ovog statuta koji se dostavljaju Školskom odboru.“*

**Članka 88.e**

*„Na sjednici Školskog odbora kandidati predstavljaju program rada za mandatno razdoblje.*

*Predstavljanje programa rada za mandatno razdoblje svakog kandidata može trajati najviše 15 minuta.*

*Nakon što kandidati završe s predstavljanjem programa rada pristupa se glasovanju.*

*Školski odbor javnim glasovanjem imenuje ravnatelja odlukom koja stupa na snagu nakon dobivene suglasnosti ministra.*

*Ministru se dostavlja zahtjev za prethodnu suglasnost u roku od tri dana od sjednice Školskog odbora iz stavaka 3. i 4. ovog članka.   
Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.*

*Ako je ministar uskratio suglasnost za imenovanje ravnatelja, postupak imenovanja ravnatelja ponovit će se u skladu s odredbama Zakona o ustanovama i ovog statuta.“*

**Članak 88.f“**

*„S imenovanim ravnateljem predsjednik Školskog odbora sklapa ugovor o radu na određeno puno radno vrijeme na rok od pet godina.*

*Prije sklapanja ugovora o radu s ravnateljem Škola je obvezna pribaviti dokaz o nepostojanju zapreka za zasnivanje radnog odnosa prema članku 106. stavcima 1. i 2. Zakona o odgoju i obrazovanju u osnovnoj i srednjoj školi.*

*Na zahtjev osobe koja je imenovana ravnateljem Škole, a koja u Školi ili drugoj školi ima sklopljen ugovor o radu na neodređeno vrijeme za radno mjesto učitelja ili stručnog suradnika, taj ugovor o radu mirovat će do prestanka mandata, a najdulje za vrijeme dva uzastopna mandata.*

*Osoba iz stavka 1. ovoga članka ima pravo povratka na rad na poslove na kojima je prethodno radila u roku od 30 dana od dana prestanka obavljanja ravnateljskih poslova, u suprotnom* *joj prestaje radni odnos.“*

**Članak 14.**

**Članak 89. mijenja se i glasi:**

*„Školski odbor dužan je u roku od 45 dana od dana isteka roka za podnošenje prijava obavijestiti svakog prijavljenog kandidata o izboru i imenovanju ravnatelja i dati mu pouku o njegovu pravu da pregleda natječajni materijal i da u roku od 15 dana od dana primitka obavijesti može zahtijevati sudsku zaštitu kod nadležnog suda.*

*Osoba koja je podnijela prijavu na natječaj može pobijati tužbom odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.*

*Tužba se podnosi općinskom sudu mjesno nadležnom sudu prema sjedištu Škole.“*

**Članak 15.**

**U Članku 90. stavku 3. umjesto riječi „ministra znanosti, obrazovanja i športa“ zamjenjuju se riječima „nadležnog ministra“.**

**Članak 16.**

**U članku 91. stavak 1. točka 22. riječ „15“ zamjenjuje se riječi „60“.**

**Članak 17.**

**U članku 101. stavci 3. do 15 brišu se.**

**Članak 18.**

**U članku 114. stavak 1. mijenja se i glasi:**

*„ Škola iz koje učenik odlazi izdaje prijepis ocjena, a ispisuje učenika u roku od sedam dana od dana primitka obavijesti o upisu učenika u drugu školu.“*

**Članak 19.**

**U Članku 129. iza svake riječi „dopunski“ dodati riječ „nastavni“.**

**U Članku 129. stavku 1. podstavku 3. dodaje se rečenica koja glasi:**

*„Učitelji obavljaju dopunski nastavni rad u okviru 40-satnog radnog tjedna.“*

**Članak 20.**

**U Članku 155. dodaje se stavak 2. koji glasi:**

*„Roditelj učenika dužan je upisati dijete u osnovnu školu sukladno članku 19. Zakona o odgoju i obrazovanju u osnovnoj i srednjoj školi te se brinuti o redovitom pohađanju obveznog dijela programa kao i ostalih oblika odgojno-obrazovnog rada u koje je učenik uključen.  
Roditelj učenika ima pravo i obvezu sudjelovati u njegovom obrazovanju i biti redovito obaviješten o njegovim postignućima.*

*Roditelj učenika ima pravo i obvezu biti upoznat sa svim sadržajima obuhvaćenima nastavnim planom i programom i školskim kurikulumom objavljenim na mrežnim stranicama škole: obveznim i izbornim nastavnim predmetima, međupredmetnim i/ili interdisciplinarnim sadržajima i/ili modulima, izvannastavnim, eksperimentalnim i posebnim programima te dati suglasnost za sudjelovanje učenika u svim navedenim sadržajima osim u nastavnim predmetima koji su dio odgojno-obrazovanog standarda.“*

**Članak 21.**

**Članak 169. i 173. brišu se.**

**Članak 22.**

**Članci od 170. do 200. sada postaju članci od 168. do 198.**

Ove Izmjene i dopune Statuta objavljene su na oglasnoj ploči škole 16.4.2019. kada i stupaju na snagu.

**Predsjednik Školskog odbora:**

**Đurđa Krajcar**

**Ravnateljica**

**Sanja Marčec**